American League East

A **American League East** ou **Liga Americana Leste** é unha das tres divisións da Liga Americana da Major League Baseball (MLB). Foi creada para o inicio de temporada de 1969 xunto coa División Oeste da Liga Americana. Está composta por catro equipos do Leste dos Estados Unidos e un do Canadá, sendo esta a única división que conta cun equipo non estadounidense. Segundo escritores especializados, é a división máis difícil das Grandes Ligas.

## Equipos 
### Equipos actuais 
*Baltimore Orioles – Membro fundador.
*Boston Red Sox – Membro fundador.
*New York Yankees – Membro fundador.
*Tampa Bay Rays – Uniuse en 1998 co nome de Tampa Bay Devil Rays.
*Toronto Blue Jays – Uniuse en 1977

### Antigos equipos 
*Cleveland Indians – Membro fundador, trasladouse en 1994 á AL Central.
*Detroit Tigers – Membro fundador, trasladouse en 1998 á AL Central.
*Milwaukee Brewers – Uniuse en 1972, trasladouse en 1994 á AL Central; uniuse á NL Central en 1998.
*Washington Senators – Membro fundador, mudouse a Arlington, Texas, en 1972 converténdose nos Texas Rangers); trasladouse á AL West ese mesmo ano.

## Evolución dos equipos 
:*Sitúe o cursor sobre un ano para coñecer o equipo campión da división ou participante nas Series Mundiais.*

: A División foi creada con seis equipos (Baltimore, Boston, Cleveland, Detroit, NY Yankees, Washington Senators) debido á expansión da liga de 1969
: A franquía de Washington mudouse a Dallas/Ft. Worth, convertándose nos Texas Rangers e trasladándose á AL West. Tanto Milwaukee como os Chicago White Sox tiveron que moverse en consecuencia. Seguen a manterse seis equipos.
: Toronto, o sétimo equipo, entra coa expansión de 1977
: Debido á reorganización de divisións de 1994, Cleveland e Milwaukee foron trasladados á AL Central. Os equipos reducíronse a cinco.
: Tampa Bay entre coa expansión de 1998. Os Detroit Tigers trasládanse á AL Central. OS equipos seguen a ser cinco.
: Os Tampa Bay Devil Rays convértense nos Tampa Bay Rays.

## Campións 
‡ – En 1978 os New York Yankees empataron cos Boston Red Sox no primeiro posto da división. No partido de desempate gañaron os Yankees.
 – Debido á folga de xogadores a temporada foi divida en dous. Os New York Yankees foron os campións da primeira parte, e derrotaron aos Milwaukee Brewers, campións da segunda parte, na postemporada.
§ – Debido ao paro de xogadores iniciado o 12 de agosto, esta temporada non houbo ningún campión oficial. Antes do comezo da folga, os New York Yankees eran os líderes da división.
†† – En 2005 os Boston Red Sox e os New York Yankees acabaron a temporada co mesmo balance de vitorias (95–67). O título foille outorgado aos Yankees ao ter máis vitorias nos partidos que os enfrontaron aos Red Sox esa temporada.

## Equipos wild card 
A "wild card" (equipos invitados a xogar os Playoffs sen seren campións de división) é outorgada ao mellor equipo da cada liga que non conseguiu ser campión dunha das tres divisións, permitíndolle disputar os playoffs. Desde a temporada 2012, cada liga posúe dous equipos wild-card. Os dous equipos xogan unha eliminatoria a partido único para determinar quen se enfrontará ao cabeza de serie das Series Divisionais da Liga Americana.

 – En 2013 os Texas Rangers e os Tampa Bay Rays acabaron a temporada co mesmo balance de vitorias (91–71). Para desempatar xogouse unha eliminatoira a partido único, na cal os Rays venceron por 5−2.
 – En 2016 os Toronto Blue Jays e os Baltimore Orioles acabaron a temporada co mesmo balance de vitorias (89–73). Con todo, os Blue Jays gañaron a wild card debido ao seu récord particular contra os Orioles durante a temporada (10–9).
 – En 2021 os Boston Red Sox e os New York Yankees acabaron a temporada co mesmo balance de vitorias (92–70). Con todo, os Red Sox gañaron a wild card debido ao seu récord particular contra os Orioles durante a temporada (10–9).

## Títulos por equipo 
## Notas 
## Véxase tamén 
### Outros artigos 
* American League Central
* American League West
* National League East
* National League Central
* National League West

### Ligazóns externas 
* MLB Final Standings By Year